text: Tyv nikkede betjent en skalle
  22 oktober 2012 kl. 07.10
  En vågen beboer opdagede et indbrud i en forretning i Varde og tilkaldte politiet, som anholdt tyven på fersk gerning. Men tyven sigtes også for vold, fordi han nikkede den ene betjent en skalle.
  Politiet blev tilkaldt kl. 0.55 i nat, hvor en 39-årig mand fra Varde blev grebet under indbrud i en forretning på Kræmmergade. En forbipasserende havde observeret, hvad der var igang. 
  Den 39-årige nikkede efter anholdelsen den ene betjent en skalle på næsen. Derfor sigtes han for vold mod tjenestemand i funktion - og for indbruddet. Han blev løsladt efter afhøring.
  